Publication: Magyar Közlöny
Issue: MK-2010-60 (Year: 2010, Number: 60)
Era: contemporary
Section: Az Országos Választási Bizottság 340/2010. (IV. 23.) OVB határozata
Paragraph Index: 1033

13. § (1) bekezdésében foglaltaknak, mely szerint a népszavazásra feltett konkrét kérdést úgy kell megfogalmazni, hogy arra egyértelmûen lehessen válaszolni. Az Országos Választási Bizottság álláspontja szerint a népszavazásra feltenni kívánt kérdés túlságosan leegyszerûsítve került megfogalmazásra, a kérdésben tartott eredményes népszavazás esetén azonban jelentõs mértékben megváltozna az országos népszavazás eljárási és annak jogorvoslati rendszere is. Az esetleges eredményes népszavazás következményeinek pontos és elõre látható ismerete nem várható el a választópolgároktól. A kérdés megfogalmazása ugyanakkor nem teszi egyértelmûvé a jogalkotó számára sem, mely módon, milyen határidõkkel, illetve jogorvoslati rendszerben zajlana a továbbiakban az országos népszavazási kezdeményezéssel kapcsolatos eljárás. A Bizottság megítélése szerint tehát a kérdés nem felel meg a választópolgári és a jogalkotói egyértelmûség követelményének sem. Az Országos Választási Bizottság megállapítja, hogy a népszavazásra szánt kérdés megfogalmazása nem felel meg a törvényben foglalt követelményeknek, így a Bizottság az Nsztv. 10. § c) pontja értelmében az aláírásgyûjtõ ív hitelesítését megtagadja. II. A határozat az Nsztv. 2. §-án és a 10. § c) pontján, 13. § (1) bekezdésén, a jogorvoslatról szóló tájékoztatás a Ve. 130. §-ának (1) bekezdésén alapul. Dr. Szigeti Péter s. k., az Országos Választási Bizottság elnöke

Source: https://magyarkozlony.hu/hivatalos-lapok/2e90390c97dcf9c3967b2c8d258d15641769e35d/dokumentumok/b629672eeb5d7598a773d106d577310e9adadb38/letoltes